За снажну баладу "-{Hold Me Now}-", са којом је победио на Песми Евровизије 1987. у Бриселу, Џони Логан је сам писао музику и текст. Песма описује осећања човека кога напушта жена коју воли и коју моли за још један загрљај; музички, ово је типична евровизијска снажна балада, у којој завршни рефрен преузимају пратећи вокали након Логанових исцрпљујућих високих нота пре него што им се он поново придружи кроз енергични рефрен ка мирном емотивном завршетку. Песма је убедљиво победила са 172 поена, а Логан је у победничком извођењу узвикнуо ”Још увек те волим, Ирско!” Песма "-{Hold Me Now}-" је продата у преко милион примерака и вероватно је најпрепознатљивија евровизијска балада широм Европе и посебно на простору некадашње Југославије. Обрадили су је многи извођачи укључујући и реге изведбу Тање Стивенс или обраду у стилу ритма и блуза са белгијским репером Кеј Стајлс као "-{Don't Cry}-", на којој сам Логан изводи рефрен нешто бржим темпом него у традиционалној верзији.